437.55 REGOLI DWAR IL-METODU ANALITIKU BIEX JIĠU DETERMINATI L-KOSTITWENTI LI JORIĠINAW MILLANNIMALI GĦALL-KONTROLL UFFI~JALI TAL-PRODOTTI TA’ L-IKEL L-AVVIŻ LEGALI 75 ta’ l-2005. L-AVVIŻ LEGALI 75 ta’ l-2005. 1. Titolu u skop. (1) It-titolu ta’ dawn ir-regoli huwa Regoli dwar il-Metodu Analitiku biex jiġu determinati l-Kostitwenti li Joriġinaw mill-Annimali għall-Kontroll Uffiċjali tal-Prodotti ta’ l-Ikel. (2) L-iskop ta’ dawn ir-regoli hu l-implimentazzjoni tar-regoli mniż/la taħt id-Direttiva tal-Kummissjoni ta’ l-Unjoni Ewropea 2003/126/KEE dwar il-metodu analitiku biex jiġu determinati l-kostitwenti li joriġinaw mill-annimali għall-kontroll uffiċjali tal-prodotti ta’ l-ikel. 2. Kif għandhom isiru l-analiżi uffiċjali tal-prodotti ta’ l-ikel. Meta jsiru analiżi uffiċjali tal-prodotti ta’ l-ikel bil-ħsieb li jiġu uffiċjalment kontrollat il-preżenza, l-identifikazzjoni u, jew l-istima ta’ l-ammont ta’ kostitwenti li joriġinaw mill-annimali fil-prodotti ta’ l-ikel, fl-istruttura tal-programm ta’ spezzjoni kordinat fis-settur tan-nutriment ta’ l-annimali skond id-Direttiva tal-Kunsill tal-Unjoni Ewropea 95/53/KE, l-imsemmija analiżi għandhom isiru skond id-disposizzjonijiet fl-Iskeda. 3. (1) Laboratorji li jagħmlu kontrolli uffiċjali fuq il-preżenza ta’ kostitwenti mill-annimali fil-prodotti ta’ l-ikel għandhom jipparteċipaw perjodikament f’eżamijiet ta’ profiċjenza fuq il-metodi analitiċi. (2) Ħaddiema fil-laboratorju li jagħmlu l-analiżi għandhom jirċievu taħriġ adegwat.